Iban Apaolaza

Iban Apaolaza Sancho (Beasain, Gipuzkoa, 1971ko azaroaren 10a - Aiako Harria, Oiartzun, Gipuzkoa, 2026ko urtarrilaren 5a) gipuzkoar idazlea eta etakidea izan zen. Soziologian eta antropologian lizentziaduna zen, eta Berria egunkariko dokumentazio arduraduna bizitzako azken fasean.

 Bizitza eta ekintza 

 ETA eta auzibidea 
2007ko ekainaren 20an atxilotu zuten Quebecen 2000ko urtarrilaren 21ean Madrilen Pedro Antonio Blanco tenientea hil zuen bonba-auto atentatuan parte hartu zuelakoan ETAko kide gisa. 2008ko urriaren 19ko gauean Kanadak Espainiaren esku utzi zuen.

2015ean, Espainiako Auzitegi Gorenaren II. aretoak berretsi egin zuen Auzitegi Nazionalak 2014ko martxoaren 24an ezarri zion 123 urteko espetxealdi-zigorra. Epai horrek epaile baten boto partikularra jaso zuen, zeinak argudiatu zuen helegitea onartu eta Apaolaza absolbitu egin behar zela. Izan ere, haren ustez, ezin zen ondorioztatu 2000ko urtarrilaren 21eko atentatua egiteko inolako ekintzatan lagundu zuenik.

 Literatura eta dokumentazio lana 
2019an Alboloteko espetxean zela Hablando con (la) lluvia komikia argitaratu zuen eta horrekin espetxearteko lehiaketa baten lehen saria irabazi zuen. 2020an Logroñoko espetxera aldatu zuten. 2022an, Euskal Herriratu zuten. Urte horretan, Oiartzun Irratiko Literhari literatura-irratsaioan hasi zen kolaboratzen.

2023an Muga astoa eta haren ingurukoen kalamatrikak ipuina kaleratu zuen 1545 argitaletxearekin. 2024ko azaroan hasi zen lanean Berria egunkarian. Egunkariko dokumentazio arduraduna izan zen. 

 Heriotza 
2026ko urtarrilaren 4an desagertu zen Aiako Harrian eta hurrengo egunean aurkitu zuten hilotz.

 Liburuak 
 Ipuinak 
 Muga astoa eta haren ingurukoen kalamatrikak (2023, 1545 argitaletxea, ISBN 9788494789588)

 Komikiak 
 Hablando con (la) lluvia (2019, Alboloteko espetxea)

 Irratsaioak 
 Literhari (Oiartzun Irratia)

 Erreferentziak 

 Kanpo estekak 

Kategoria:Beasaingo idazleak
Kategoria:Etakideak
Kategoria:Beasaindarrak 
Kategoria:Oiartzunen hildakoak